# Официален вестник L 413/2020

| | ISSN 1977-0618 |
| --- | --- |
| Официален вестник
  на Европейския съюз | L 413 |
| | |
| Издание на български език | Законодателство | Година 638 декември 2020 г. |

ISSN 1977-0618

Официален вестник

на Европейския съюз

L 413

Издание на български език

Законодателство

Година 638 декември 2020 г.

---

| Съдържание | | II   Незаконодателни актове | Страница |
| --- | --- | --- | --- |
| | | МЕЖДУНАРОДНИ СПОРАЗУМЕНИЯ |
| | * | Решение (ЕС) 2020/2000 на Съвета от 27 ноември 2020 година относно сключването от името на Европейския съюз на Споразумението за партньорство в областта на устойчивото рибарство между Европейския съюз и Република Сейшели и на протокола за изпълнение към него (2020—2026 година) | 1 |
| | | РЕШЕНИЯ |
| | * | Решение (ЕС) 2020/2001 на Съвета от 4 декември 2020 година за назначаване на двама членове, предложени от Португалската република, в Комитета на регионите | 4 |

Съдържание

II   Незаконодателни актове

Страница

МЕЖДУНАРОДНИ СПОРАЗУМЕНИЯ

*

Решение (ЕС) 2020/2000 на Съвета от 27 ноември 2020 година относно сключването от името на Европейския съюз на Споразумението за партньорство в областта на устойчивото рибарство между Европейския съюз и Република Сейшели и на протокола за изпълнение към него (2020—2026 година)

1

РЕШЕНИЯ

*

Решение (ЕС) 2020/2001 на Съвета от 4 декември 2020 година за назначаване на двама членове, предложени от Португалската република, в Комитета на регионите

4

| BG | Актовете, чиито заглавия се отпечатват с нормален шрифт, са актове по текущо управление на селскостопанската политика и имат кратък срок на действие.
  Заглавията на всички останали актове се отпечатват с удебелен шрифт и се предшестват от звезда. |
| --- | --- |

BG

Актовете, чиито заглавия се отпечатват с нормален шрифт, са актове по текущо управление на селскостопанската политика и имат кратък срок на действие.

Заглавията на всички останали актове се отпечатват с удебелен шрифт и се предшестват от звезда.

---

II Незаконодателни актове

МЕЖДУНАРОДНИ СПОРАЗУМЕНИЯ

| 8.12.2020 | BG | Официален вестник на Европейския съюз | L 413/1 |
| --- | --- | --- | --- |

8.12.2020

BG

Официален вестник на Европейския съюз

L 413/1

---

РЕШЕНИЕ (ЕС) 2020/2000 НА СЪВЕТА

от 27 ноември 2020 година

относно сключването от името на Европейския съюз на Споразумението за партньорство в областта на устойчивото рибарство между Европейския съюз и Република Сейшели и на протокола за изпълнение към него (2020—2026 година)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз, и по-специално член 43 във връзка с член 218, параграф 6, втора алинея, буква а), подточка v) и член 218, параграф 7 от него,

като взе предвид предложението на Европейската комисия,

като взе предвид съгласието на Европейския парламент (1),

като има предвид, че:

| (1) | В съответствие с Решение (ЕС) 2020/272 на Съвета (2) на 24 февруари 2020 г. бяха подписани, при условие че бъдат сключени на по-късна дата, Споразумение за партньорство в областта на устойчивото рибарство между Европейския съюз и Република Сейшели („споразумението за партньорство“) и Протокол за изпълнение към него („протокола“). |
| --- | --- |

(1)

В съответствие с Решение (ЕС) 2020/272 на Съвета (2) на 24 февруари 2020 г. бяха подписани, при условие че бъдат сключени на по-късна дата, Споразумение за партньорство в областта на устойчивото рибарство между Европейския съюз и Република Сейшели („споразумението за партньорство“) и Протокол за изпълнение към него („протокола“).

| (2) | Споразумението за партньорство отменя Споразумението за партньорство в областта на рибарството между Европейската общност и Република Сейшели (3), което влезе в сила на 2 ноември 2007 г. за срок от шест години и което беше подновено с мълчаливо съгласие, и поради това е все още в сила. |
| --- | --- |

(2)

Споразумението за партньорство отменя Споразумението за партньорство в областта на рибарството между Европейската общност и Република Сейшели (3), което влезе в сила на 2 ноември 2007 г. за срок от шест години и което беше подновено с мълчаливо съгласие, и поради това е все още в сила.

| (3) | Последният протокол за прилагане на Споразумението за партньорство в областта на рибарството между Европейската общност и Република Сейшели (4) беше подписан на 18 декември 2013 г. и временно прилаган от 18 януари 2014 г. Срокът на действието му изтече на 17 януари 2020 г. |
| --- | --- |

(3)

Последният протокол за прилагане на Споразумението за партньорство в областта на рибарството между Европейската общност и Република Сейшели (4) беше подписан на 18 декември 2013 г. и временно прилаган от 18 януари 2014 г. Срокът на действието му изтече на 17 януари 2020 г.

| (4) | Целта на споразумението за партньорство и на протокола е да се даде възможност на Съюза и на Република Сейшели („Сейшелите“) да работят в по-тясно сътрудничество за по-нататъшно насърчаване на развитието на устойчива политика в областта на рибарството и да се осигури отговорна експлоатация на рибните ресурси в риболовната зона на Сейшелите и в Индийския океан, като същевременно се допринесе за достойни условия на труд в сектора на рибарството. |
| --- | --- |

(4)

Целта на споразумението за партньорство и на протокола е да се даде възможност на Съюза и на Република Сейшели („Сейшелите“) да работят в по-тясно сътрудничество за по-нататъшно насърчаване на развитието на устойчива политика в областта на рибарството и да се осигури отговорна експлоатация на рибните ресурси в риболовната зона на Сейшелите и в Индийския океан, като същевременно се допринесе за достойни условия на труд в сектора на рибарството.

| (5) | Споразумението за партньорство и протоколът следва да бъде одобрено. |
| --- | --- |

(5)

Споразумението за партньорство и протоколът следва да бъде одобрено.

| (6) | По силата на член 12 от споразумението за партньорство се създава съвместен комитет, отговорен за мониторинга на прилагането на споразумението за партньорство и на протокола. Освен това съвместният комитет може да приема някои изменения на протокола. С цел да се улесни одобряването на тези изменения е целесъобразно Комисията да бъде оправомощена — при спазване на определени материални и процесуални условия — да ги одобрява от името на Съюза чрез опростена процедура. |
| --- | --- |

(6)

По силата на член 12 от споразумението за партньорство се създава съвместен комитет, отговорен за мониторинга на прилагането на споразумението за партньорство и на протокола. Освен това съвместният комитет може да приема някои изменения на протокола. С цел да се улесни одобряването на тези изменения е целесъобразно Комисията да бъде оправомощена — при спазване на определени материални и процесуални условия — да ги одобрява от името на Съюза чрез опростена процедура.

| (7) | Позицията на Съюза по предлаганите изменения на протокола следва да бъде установена от Съвета. Предлаганите изменения следва да бъдат одобрявани, освен в случай че блокиращо малцинство от държави членки в съответствие с член 16, параграф 4 от Договора за Европейския съюз възрази срещу тези изменения. |
| --- | --- |

(7)

Позицията на Съюза по предлаганите изменения на протокола следва да бъде установена от Съвета. Предлаганите изменения следва да бъдат одобрявани, освен в случай че блокиращо малцинство от държави членки в съответствие с член 16, параграф 4 от Договора за Европейския съюз възрази срещу тези изменения.

| (8) | Споразумението за партньорство и протоколът следва да влязат в сила възможно най-скоро с оглед на икономическото значение, свързано с риболовните дейности на Съюза в риболовната зона на Сейшелите и с необходимостта прекъсването на тези дейности да бъде възможно най-кратко, |
| --- | --- |

(8)

Споразумението за партньорство и протоколът следва да влязат в сила възможно най-скоро с оглед на икономическото значение, свързано с риболовните дейности на Съюза в риболовната зона на Сейшелите и с необходимостта прекъсването на тези дейности да бъде възможно най-кратко,

ПРИЕ НАСТОЯЩОТО РЕШЕНИЕ:

Член 1

Споразумението за партньорство в областта на устойчивото рибарство между Европейския съюз и Република Сейшели („споразумението за партньорство“) и Протоколът за изпълнение към Споразумението за партньорство в областта на устойчивото рибарство между Европейския съюз и Република Сейшели (2020—2026 година) („протоколът“) (5) се одобряват от името на Съюза.

Член 2

Председателят на Съвета извършва от името на Съюза нотификацията, предвидена в член 19 от споразумението за партньорство и нотификацията, предвидена в член 17 от протокола.

Член 3

В съответствие с процедурата и условията, определени в приложението към настоящото решение, Комисията се оправомощава да одобрява от името на Съюза измененията на протокола, приети от съвместния комитет, който е създаден по силата на член 12 от споразумението за партньорство.

Член 4

Настоящото решение влиза в сила в деня на приемането му.

Съставено в Брюксел на 27 ноември 2020 година.

За Съвета

Председател

M. ROTH

---

(1)  Одобрение от 11 ноември 2020 г.

1

(2)  Решение (ЕС) 2020/272 на Съвета от 20 февруари 2020 г. относно подписването от името на Европейския съюз на Споразумението за партньорство в областта на устойчивото рибарство между Европейския съюз и Република Сейшели и на протокола за изпълнение към него (2020—2026 година) (ОВ L 60, 28.2.2020 г., стр. 3).

2

(3)  
  ОВ L 290, 20.10.2006 г., стр. 2.

3

(4)  Протокол за определяне на възможностите за риболов и финансовото участие, предвидени в Споразумението за партньорство в областта на рибарството между Европейския съюз и Република Сейшели (ОВ L 4, 9.1.2014 г., стр. 3).

4

(5)  Текстовете на споразумението за партньорство и на протокола са публикувани в ОВ L 60, 28.2.2020 г., стр. 5.

5

---

ПРИЛОЖЕНИЕ

ПРОЦЕДУРА И УСЛОВИЯ ЗА ОДОБРЯВАНЕ НА ИЗМЕНЕНИЯТА НА ПРОТОКОЛА, КОИТО СЕ ПРИЕМАТ ОТ СЪВМЕСТНИЯ КОМИТЕТ

Когато от съвместния комитет е поискано да приеме изменения на протокола в съответствие с член 12, параграф 3 от споразумението за партньорство и член 6 от протокола, Комисията се оправомощава да одобри предложените изменения от името на Съюза при следните условия:

| 1) | Комисията гарантира, че одобрението от името на Съюза:






  а) | съответства на целите на общата политика в областта на рибарството; |
| --- | --- | --- |

1)

Комисията гарантира, че одобрението от името на Съюза:

а)

съответства на целите на общата политика в областта на рибарството;

| б) | е съобразено със съответните правила, приети от регионалните организации за управление на рибарството, и отчита съвместното управление от страна на крайбрежните държави; |
| --- | --- |

б)

е съобразено със съответните правила, приети от регионалните организации за управление на рибарството, и отчита съвместното управление от страна на крайбрежните държави;

| в) | отразява най-актуалната статистическа, биологична и друга значима информация, която е изпратена на Комисията. |
| --- | --- |

в)

отразява най-актуалната статистическа, биологична и друга значима информация, която е изпратена на Комисията.

| 2) | Преди Комисията да одобри предложените изменения от името на Съюза, тя ги представя на Съвета достатъчно време преди съответното заседание на съвместния комитет. |
| --- | --- |

2)

Преди Комисията да одобри предложените изменения от името на Съюза, тя ги представя на Съвета достатъчно време преди съответното заседание на съвместния комитет.

| 3) | Съветът извършва оценка на съответствието на предложените изменения с критериите, определени в точка 1. |
| --- | --- |

3)

Съветът извършва оценка на съответствието на предложените изменения с критериите, определени в точка 1.

| 4) | Комисията одобрява предложените изменения от името на Съюза, освен ако определен брой държави членки, представляващи блокиращо малцинство на Съвета в съответствие с член 16, параграф 4 от Договора за Европейския съюз, не възразят срещу тези изменения. При наличие на такова блокиращо малцинство, Комисията отхвърля предложените изменения от името на Съюза. |
| --- | --- |

4)

Комисията одобрява предложените изменения от името на Съюза, освен ако определен брой държави членки, представляващи блокиращо малцинство на Съвета в съответствие с член 16, параграф 4 от Договора за Европейския съюз, не възразят срещу тези изменения. При наличие на такова блокиращо малцинство, Комисията отхвърля предложените изменения от името на Съюза.

| 5) | Ако в хода на по-нататъшни заседания на съвместния комитет, включително на място, не е възможно да се постигне споразумение, въпросът отново се отнася до Съвета в съответствие с процедурата, предвидена в точки 2—4, така че позицията на Съюза да бъде съобразена с новите елементи. |
| --- | --- |

5)

Ако в хода на по-нататъшни заседания на съвместния комитет, включително на място, не е възможно да се постигне споразумение, въпросът отново се отнася до Съвета в съответствие с процедурата, предвидена в точки 2—4, така че позицията на Съюза да бъде съобразена с новите елементи.

| 6) | Комисията се приканва своевременно да предприеме всички необходими последващи мерки във връзка с решението на съвместния комитет, включително когато е целесъобразно публикуване на съответното решение в Официален вестник на Европейския съюз и представяне на всички предложения, необходими за изпълнението на това решение. |
| --- | --- |

6)

Комисията се приканва своевременно да предприеме всички необходими последващи мерки във връзка с решението на съвместния комитет, включително когато е целесъобразно публикуване на съответното решение в Официален вестник на Европейския съюз и представяне на всички предложения, необходими за изпълнението на това решение.

По отношение на други въпроси, които не засягат измененията на протокола в съответствие с член 12, параграф 3 от споразумението за партньорство и член 6 от протокола, позицията, която трябва да се заеме от Съюза в рамките на съвместния комитет, се определя в съответствие с Договорите и установените работни практики.

---

РЕШЕНИЯ

| 8.12.2020 | BG | Официален вестник на Европейския съюз | L 413/4 |
| --- | --- | --- | --- |

8.12.2020

BG

Официален вестник на Европейския съюз

L 413/4

---

РЕШЕНИЕ (ЕС) 2020/2001 НА СЪВЕТА

от 4 декември 2020 година

за назначаване на двама членове, предложени от Португалската република, в Комитета на регионите

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз, и по-специално член 305 от него,

като взе предвид предложението на правителството на Португалия,

като има предвид, че:

| (1) | На 10 декември 2019 г., 20 януари 2020 г., 3 февруари 2020 г. и 26 март 2020 г. Съветът прие решения (ЕС) 2019/2157 (1), (ЕС) 2020/102 (2), (ЕС) 2020/144 (3) и (ЕС) 2020/511 (4) за назначаване на членовете и заместник-членовете на Комитета на регионите за периода от 26 януари 2020 г. до 25 януари 2025 г. На 8 юни 2020 г. Съветът прие Решение (ЕС) 2020/766 за назначаване на членовете и заместник-членовете на Комитета на регионите за периода от 1 февруари 2020 г. до 25 януари 2025 г. (5) На 30 юли 2020 г. Съветът прие допълнително Решение (ЕС) 2020/1153 за назначаване на членове и заместник-членове на Комитета на регионите (6). |
| --- | --- |

(1)

На 10 декември 2019 г., 20 януари 2020 г., 3 февруари 2020 г. и 26 март 2020 г. Съветът прие решения (ЕС) 2019/2157 (1), (ЕС) 2020/102 (2), (ЕС) 2020/144 (3) и (ЕС) 2020/511 (4) за назначаване на членовете и заместник-членовете на Комитета на регионите за периода от 26 януари 2020 г. до 25 януари 2025 г. На 8 юни 2020 г. Съветът прие Решение (ЕС) 2020/766 за назначаване на членовете и заместник-членовете на Комитета на регионите за периода от 1 февруари 2020 г. до 25 януари 2025 г. (5) На 30 юли 2020 г. Съветът прие допълнително Решение (ЕС) 2020/1153 за назначаване на членове и заместник-членове на Комитета на регионите (6).

| (2) | С изтичането на мандата на г-жа Cristina de Fátima SILVA CALISTO се освободи едно място за член на Комитета на регионите. |
| --- | --- |

(2)

С изтичането на мандата на г-жа Cristina de Fátima SILVA CALISTO се освободи едно място за член на Комитета на регионите.

| (3) | С изтичането на мандата, въз основа на който беше предложен г-н Vasco Ilídio ALVES CORDEIRO (Member of a Regional Executive: Governo Regional dos Açores), се освободи едно място за член на Комитета на регионите, |
| --- | --- |

(3)

С изтичането на мандата, въз основа на който беше предложен г-н Vasco Ilídio ALVES CORDEIRO (Member of a Regional Executive: Governo Regional dos Açores), се освободи едно място за член на Комитета на регионите,

ПРИЕ НАСТОЯЩОТО РЕШЕНИЕ:

Член 1

Назначават се за членове в Комитета на регионите за остатъка от мандата, а именно до 25 януари 2025 г.:

| — | г-н José Manuel Cabral Dias BOLIEIRO, Member of a Regional Executive: President of the Regional Government of Azores, |
| --- | --- |

—

г-н José Manuel Cabral Dias BOLIEIRO, Member of a Regional Executive: President of the Regional Government of Azores,

| — | г-н Vasco Ilídio Alves CORDEIRO, Member of a Regional Assembly: Regional Parliament of Azores (промяна в длъжността). |
| --- | --- |

—

г-н Vasco Ilídio Alves CORDEIRO, Member of a Regional Assembly: Regional Parliament of Azores (промяна в длъжността).

Член 2

Настоящото решение влиза в сила в деня на приемането му.

Съставено в Брюксел на 4 декември 2020 година.

За Съвета

Председател

M. ROTH

---

(1)  Решение (ЕС) 2019/2157 на Съвета от 10 декември 2019 г. за назначаване на членовете и заместник-членовете на Комитета на регионите за периода от 26 януари 2020 г. до 25 януари 2025 г. (ОВ L 327, 17.12.2019 г., стр. 78).

1

(2)  Решение (ЕС) 2020/102 на Съвета от 20 януари 2020 г. за назначаване на членовете и заместник-членовете на Комитета на регионите за периода от 26 януари 2020 г. до 25 януари 2025 г. (ОВ L 20, 24.1.2020 г., стр. 2).

2

(3)  Решение (ЕС) 2020/144 на Съвета от 3 февруари 2020 г. за назначаване на членовете и заместник-членовете на Комитета на регионите за периода от 26 януари 2020 г. до 25 януари 2025 г. (ОВ L 32, 4.2.2020 г., стр. 16).

3

(4)  Решение (ЕС) 2020/511 на Съвета от 26 март 2020 г. за назначаване на членовете и заместник-членовете на Комитета на регионите за периода от 26 януари 2020 г. до 25 януари 2025 г. (ОВ L 113, 8.4.2020 г., стр. 18).

4

(5)  Решение (ЕС) 2020/766 на Съвета от 8 юни 2020 г. за назначаване на членовете и заместник-членовете на Комитета на регионите за периода от 1 февруари 2020 г. до 25 януари 2025 г. (ОВ L 187, 12.6.2020 г., стр. 3).

5

(6)  Решение (ЕС) 2020/1153 на Съвета от 30 юли 2020 г. за назначаване на членове и заместник-членове в Комитета на регионите (ОВ L 256, 5.8.2020 г., стр. 12).

6

---